Trump brani Agenciju za imigraciju od "liberalne ljevice"
Some key Democratic lawmakers who are possibly eyeing 2020 presidential campaign against Trump's re-election bid have called for closing ICE, which is part of government's Homeland Security agency
Predsjednik Donald Trump brani američku Agenciju za imigraciju i carine (ICE) dok pojedine opozicione demokrate pozivaju na njeno ukidanje. "Liberalna ljevica, takođe poznata pod imenom demokrate, želi da se otarasi agencije ICE, koja obavlja fantastičan posao i žele otvorene granice. Kriminal bi se oteo kontroli!", rekao je Trump u jednom od nekoliko tweetova proteklog vikenda u kojima je izrazio podršku Agenciji za imigraciju i carine. Desetine hiljada demonstranata protestovale su u subotu širom SAD zbog politike "nulte tolerancije" koja zahtjeva hapšenje svake osobe koja ilegalno pređe granicu Meksika i SAD. Učesnici protesta takođe su pozivali da se više od 2.000 imigrantske djece razdvojene od roditelja po ulasku u Ameriku, koje vlada ih drži u prihvatnim centrima, odmah spoji sa roditeljima. Federalni sudija naredio je vladi da u naredne tri nedjelje organizuje spajanje porodica ali vlasti nisu mnogo napredovale u sprovođenju te naredbe. 20. juna Trump je objavio uredbu obećavajući da će, kada to bude moguće, okončati razdvajanje porodica. Trump nije direktno komentarisao proteste održane u velikim i malim gradovima širom zemlje. Međutim, rekao je: "Kada ljudi ilegalno uđu u našu zemlju, moramo da ih ODMAH ispratimo preko granice a da ne prolazimo kroz godine pravnih manevara. Naši su zakoni najgluplji na svijetu." Neki istaknuti demokratski zakonodavci koji razmišljaju da se kanduju za predsjednika 2020. godine, pozvali su na zatvaranje Agenciju za imigraciju, koja je dio vladinog sekretarijata za unutrašnju bezbjednost. Senatorka Kirsten Gillibrand iz New Yorka rekla je za CNN prošle nedjelje da je ICE postao "sila deportacije" i da bi "trebalo da se ukine, krene ispočetka, ponovo osmisli agencija i izgradi nešto što zaista funkcioniše." Senatorka Kamla Harris iz Kalifornije izjavila je za nekoliko medijskih kuća da bi vlada "možda" ili "vjerovatno" trebalo da krene od nule i izgradi novu agenciju za imigraciju. Trump je međutim u više tweetova branio Agenciju i u subotu poručio, "Hrabrim muškarcima i ženama Agencije za imigraciju, ne brinite i ne klonite duhom. Obavljate fantastičan posao i štitite nas iskorjenjujući najgore kriminalne elemente." Takođe je iznio netačnu tvrdnju da "nikada nije pritiskao republikance u Predstavničkom domu" prošle nedjelje da glasaju za imigracionu reformu kojom bi se ozakonila njegova uredba o okončanju razdvajanja djece od roditelja uhapšenih prilikom prelaska američko-meksičke granice. Prošle nedjelje Trump je republikancima rekao da bi trebalo da usvoje "snažan ali pravičan zakon o imigraciji." Međutim, zakonski prijedlog je odbačen velikom većinom glasova, uz veliko protivljenje demokrata i podijeljene glasove republikanaca. Njime bi se obezbjedilo izdvajanje 25 milijardi dolara za izgradnju zida duž granice, što je Trumpov prioritet. Najkonzervativniji republikanski zakonodavci protivili su se prijedlogu zato što se njime otvara put ka državljanstvu za stotine hiljada mladih imigranata koje su roditelji prije više godina ilegalno uveli u zemlju. Ti republikanci smatraju da je takva odredba "ravna amnestiji" za kršitelje zakona. Trump je izjavio da je znao da taj zakonski prijedlog, čak i da prođe Predstavnički dom, ne bi bio usvojen u Senatu zbog protivljenja demokrata. Republikanci imaju tijesnu većinu u Senatu od 51 prema 49 glasova ali je za usvajanje zakona o imigraciji potrebna "super-većina" od 60 senatora.